Γήπεδο Παντελής Μαγουλάς

Το Γήπεδο «Παντελής Μαγουλάς» είναι ιδιόκτητο ποδοσφαιρικό γήπεδο, που ανήκει στον Γ.Σ. Νίκη Βόλου και έχει χωρητικότητα 4.000 θεατές (σήμερα 1.489 λόγω εργασιών). Βρίσκεται στη Νέα Ιωνία και εγκαινιάσθηκε το 1930 σε ένα οικόπεδο που παραχωρήθηκε στην Νίκη Βόλου. Φέρει το όνομα του Παντελή Μαγουλά, ενός εκ των ιδρυτικών στελεχών του συλλόγου.

 Πληροφορίες 
Το Γήπεδο της Νίκης Βόλου είναι πραγματικά ταυτόσημο με την προσφυγική αυτή ομάδα. Είναι «στριμωγμένο» ανάμεσα στον δρόμο και σε σπίτια, με τις εξέδρες του να έχουν μία αρκετά παράξενη διάταξη - ιδιαίτερα η νότια πλευρά τους. Η σημερινή μορφή του γηπέδου ανάγεται στο 1970. Μέχρι την δεκαετία του 1980 διέθετε και ανοιχτό γήπεδο μπάσκετ πίσω από την θύρα 3. Η τελευταία ανακαίνιση του γηπέδου έγινε το 2020 με την τοποθέτηση καθισμάτων και εκσυγχρονισμού των αποδυτηρίωνΘέλουν να συντομεύσουν τον χρόνο έναρξης των έργων στο Π. Μαγουλάς. magnesianews.gr. Τον Φεβρουάριο του 2023 ανακοινώθηκε από τους ιδιοκτήτες της ΠΑΕ Νίκη Βόλου στην γενική συνέλευση της Ερασιτεχνικής Νίκης Βόλου, ότι η εταιρεία τους, θα αναλάβει εξ' ολοκλήρου την υπεκμίσθωση του γκαράζ αλλά και το πρότζεκτ αθλητικού κέντρου εντάσσοντας το σε αναπτυξιακό πρόγραμμα«Έργο ανεξαρτησίας και παρακαταθήκη για τη Νίκη Βόλου στο αμαξοστάσιο», magnesianews.gr.

Το Γήπεδο της Νίκης ήταν ένα από τα Ολυμπιακά προπονητήρια για τους Αγώνες του 2004. Γι' αυτό τον λόγο πραγματοποιήθηκαν έργα αναβάθμισης των εγκαταστάσεών του. Το γήπεδο αναμορφώθηκε, κυρίως με την ανακατασκευή όλης της νότιας λοξής εξέδρας. Μετά τους Ολυμπιακούς Αγώνες (Σεπτέμβριος 2004) η ομάδα της Νίκης Βόλου μετακόμισε στο Πανθεσσαλικό Στάδιο, που βρίσκεται λιγότερα από 2 χιλιόμετρα βορειότερα. Μετά το γκρέμισμα της θύρας 3 η χωρητικότητα μειώθηκε στους 1.489Άδεια για 1.489 φιλάθλους το “Π. Μαγουλάς”, goalpost.gr.
Το καλοκαίρι του 2024 έγιναν σημαντικά έργα στο χώρο καθώς ο πλαστικός χλοοτάπητας που ήταν στο κύριο γήπεδο μεταφέρθηκε στον χώρο του ΟΣΕ για να το χρησιμοποιούν οι ακαδημίες, ενώ στο κυρίως γήπεδο τοποθετήθηκε φυσικός χλοοτάπητας από το 2024.

Το γήπεδο ανήκει στον Γ.Σ. Νίκη Βόλου.

 Εξωτερικοί σύνδεσμοι 
 Γήπεδο Νίκης Βόλου στο stadia.gr

Παραπομπές

Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στη Μαγνησία
Κατηγορία:Νίκη Βόλου (ποδόσφαιρο)